JayJayThrowThrow/commonwealth-wiki-mix huggingface dataset:
સાક્રી તાલુકો

સાક્રી તાલુકો ભારત દેશના પશ્ચિમ ભાગમાં આવેલા મહારાષ્ટ્ર રાજ્યના ધુલિયા જિલ્લાનો એક તાલુકો છે. સાક્રી આ તાલુકાનું મુખ્ય મથક છે.
જોવાલાયક સ્થળો

* અમાલી - કનૈયાલાલ મહારાજ મંદિર (વિષ્ણુ ભગવાન) માટે જાણીતું છે.
* નગાઈ મંદિર - આ મંદિર નાગપુર કોકાલે ગામ નજીક પાંઝરા નદીને કિનારે આવેલ છે.
* નિઝામપુર - આ સ્થળ હિમાડપતિ મંદિર માટે જાણીતું છે.
* પિંપળનેર - ૪ થી સદીમાં ચાલુક્ય તામ્રપત્રની શોધ માટે જાણીતું છે.
* ઈન્દાવે - ઈન્દાઈ દેવીના પ્રાચીન મંદિર માટે જાણીતું છે.
* ચિકસે - ગંગેશ્વર મંદિર માટે જાણીતું છે.
* બાદગાંવ - બારા ખાંભી મંદિર, મારુતિ-ગણપતિ મંદિર, મહાદેવ મંદિર અને ભવાની દેવી મંદિર માટે જાણીતું છે.
* બલસાને - અહીં ટેકરી પર પથ્થરમાં ગુફાઓ તેમ જ હેમાડપંથી તથા બાહમણી શૈલીનાં મંદિરો છે.
* ભામેર - અહીં પર્વત પર ભામેરનો કિલ્લો તથા ગુફાઓ આવેલ છે. આ કિલ્લામાં મોટેભાગે જમીનના તળ નીચેના ભાગમાં બાંધકામ કરવામાં આવેલ છે, જે કદાચ મધમાખીઓથી બચવા માટે કરવામાં આવેલ છે. સ્થાનિક લોકોમાં અહીંની ગુફાઓ ગવળી રાજાના ઘર તરીકે જાણીતી છે.
સંદર્ભો
બાહ્ય કડીઓ

* સાક્રી તાલુકા વિશે માહિતી


શ્રેણી:મહારાષ્ટ્ર
શ્રેણી:ધુલિયા જિલ્લો
પોપટ

પોપટ એક સુંદર પક્ષી છે. પોપટ ઘણા પ્રકારના હોય છે. પોપટને બે પગ પર ચાર આંગળીઓ હોય છે. બધા પોપટ ફળ, ફૂલો, કળીઓ, બદામ, બીજ, મરચાં અને નાના જંતુઓ ખાય છે. પોપટ વિશ્વના તમામ ગરમ આબોહવામાં જોવા મળે છે. તેઓ ઓસ્ટ્રેલિયા મધ્ય અમેરિકા અને દક્ષિણ અમેરિકામાં વિવિધ પ્રકારના જોવા મળે છે. તેઓ બુધ્ધિશાળી, પ્રભાવશાળી, રંગબેરંગી અને સંગીત માટે લોકપ્રિય છે. કેટલાક પોપટ માનવ ભાષણ સહિત ઘણા અવાજોની નકલ કરી શકે છે.


ગુજરાતમાં પોપટ (પેરાકીટ) કુટુંબના નીચે મૂજબની જાતના પક્ષીઓ જોવા મળે છે.


શ્રેણી:પ્રાણીશાસ્ત્ર
કોરાપણા તાલુકો

કોરાપણા તાલુકો ભારત દેશના પશ્ચિમ ભાગમાં આવેલા મહારાષ્ટ્ર રાજ્યના ચંદ્રપૂર જિલ્લાનો એક તાલુકો છે. કોરાપણા આ તાલુકાનું મુખ્ય મથક છે. આ તાલુકામાં મુખ્યત્વે ડાંગર (ખરીફ), કપાસ, સોયાબીન, ઘઉં, તુવર, મગ, અડદ અને મરચાંના પાકોની ખેતી કરવામાં આવે છે. આ તાલુકો મહારાષ્ટ્રમાં સિમેન્ટ ઉત્પાદનમાં અગ્રેસર છે. તે ૪ મોટી સિમેન્ટ ફેક્ટરીઓ અને કોલસાની એક ખાણ ધરાવે છે. તાલુકામાં કુલ ૧૧૩ ગામો આવેલા છે.
સંદર્ભ
બાહ્ય કડીઓ

* કોરાપણા તાલુકા વિશે માહિતી


શ્રેણી:મહારાષ્ટ્ર
શ્રેણી:ચંદ્રપૂર જિલ્લો
છત્રપતિ સંભાજીનગર

છત્રપતિ સંભાજી નગર જે પૂર્વે ઔરંગાબાદ તરીકે ઓળખાતું હતું , તે ભારત દેશના પશ્ચિમ ભાગમાં આવેલા મહારાષ્ટ્ર રાજ્યના છત્રપતિ સંભાજીનગર જિલ્લાનું એક શહેર અને મુખ્યમથક છે.
ઇતિહાસ

આ શહેરની સ્થાપના મૂળમાં મલિક અંબરે કરી હતી, જેમણે ૧૬૨૬માં ખડકી નામના ગામને ફતેહનગર તરીકે વિકસાવ્યું. ૧૬૫૩માં મુઘલ શહેજાદા ઔરંગઝેબ જ્યારે દક્ષિણ ભારતના સુબા તરીકે નિયુક્ત થયો, ત્યારે ફતેહનગરને પોતાની રાજધાની બનાવી અને તેનું નામ ઔરંગાબાદ રાખ્યું. ૧૯૮૮માં શિવસેના પ્રમુખ બાલ ઠાકરેએ ઔરંગાબાદનું નામ સંભાજીનગર રાખવાની માંગણી કરી હતી. જુલાઈ ૨૦૨૨માં મહારાષ્ટ્ર સરકારે ઔરંગાબાદનું નામ બદલી ને છત્રપતિ સંભાજીનગર કરવાની મંજૂરી આપી હતી.
સંદર્ભ
બાહ્ય કડીઓ

શ્રેણી:મહારાષ્ટ્ર
બાંદ્રા

બાંદ્રા () એ ભારતના મહારાષ્ટ્ર રાજ્યની રાજધાની મુંબઈનું ગુજરાત તરફથી પ્રવેશ કરનાર વ્યક્તિ માટે રેલ્વે ટર્મીનલ અને શહેરનું પ્રથમ રેલ્વે સ્ટોપ ધરાવતું મહત્વનું ઉપનગર છે. શહેરની ધોરી નસ સમાન લોકલ ટ્રેનના પાટાને કારણે ઉપનગર બાંદ્રા પૂર્વ અને પશ્ચિમ એવા બે ભાગમાં વહેંચાઈ જાય છે. ગુજરાત બાજુથી પ્રવેશ કરીએ તો પાટાની ડાબી તરફનો ઉપનગરીય વિસ્તાર તે બાંદ્રા-પૂર્વ કહેવાય છે જ્યારે પાટાની જમણી તરફ છે તે બાંદ્રા-પશ્ચિમ કહેવાય છે. આ ઉપનગરમાં શાહરૂખ ખાન, આદિત્ય રોય કપૂર, કૅટરિના કૈફ, સલમાન ખાન, સચિન તેંડુલકર, શિવસેના પ્રમુખ ઉદ્ધવ ઠાકરે, ભૂતપૂર્વ સાંસદ પ્રિયા દત્ત, ભાજપના મુંબઈ ક્ષેત્ર પ્રમુખ આશિષ શેલાર અને ભૂતપૂર્વ ધારાસભ્ય બાબા સિદ્દીકી જેવા બૉલીવુડનાં દિગ્ગજ કલાકાર, ક્રિકેટનાં ખેલાડી તેમજ ઘણી રાજકીય હસ્તીઓ નિવાસ કરે છે.
સંદર્ભ

શ્રેણી:મુંબઈનાં પરાં
શ્રેણી:મુંબઈ
નાગપુર

નાગપૂર (અંગ્રેજી: Nagpur, મરાઠી: नागपूर) ભારત દેશના પશ્ચિમ ભાગમાં આવેલા મહારાષ્ટ્ર રાજ્યના નાગપૂર જિલ્લાનું એક મહાનગર છે. નાગપૂરમાં નાગપૂર જિલ્લાનું મુખ્ય મથક છે. નાગપૂર ભારતની મધ્યમાં સ્થિત છે. મહારાષ્ટ્ર રાજ્યની ઉપરાજધાની ગણાતા આ શહેરની વસ્તી ૨૪ લાખ (૧૯૯૮ જનગણના અનુસાર) જેટલી છે. આ ભારતનું ૧૩મું અને વિશ્વનું ૧૧૪મા ક્રમાંક પર આવતું સૌથી મોટું શહેર છે. શહેરની લગભગ અડધી વસ્તી મરાઠી ભાષા બોલે છે. આ નગર સંતરા માટે ખૂબ જ પ્રસિદ્ધ છે.

આ નગર રાષ્ટ્રીય સ્વંયસેવક સંઘ અને વિશ્વ હિંદુ પરિષદ જેવાં રાષ્ટ્રવાદી સંઘટનોનું મુખ્ય કેન્દ્ર છે.
આ પણ જૂઓ

* આંબાઝરી તળાવ


શ્રેણી:મહારાષ્ટ્ર
વાશીમ

વાશીમ ભારત દેશના પશ્ચિમ ભાગમાં આવેલા મહારાષ્ટ્ર રાજ્યના વાશીમ જિલ્લાનું એક નગર છે. વાશીમમાં વાશીમ જિલ્લાનું મુખ્ય મથક છે.

આ શહેર રાજ્ય ધોરી માર્ગ દ્વારા રાજ્યના અન્ય વિસ્તારો સાથે જોડાયેલું છે, જેમાં વાશીમ-યવતમાળ, વાશીમ-અમરાવતી-નાગપુર, વાશીમ-નાગપુર-અકોલા, વાશીમ-લોણાર-જાલના-અહમદનગર-પૂણે-મુંબઈ, વાશીમ-હિંગોલી-નાંદેડ તથા વાશીમ-પુસાડ માર્ગો આવેલ છે.

આ શહેર પૂણે-ખંડવા રેલ માર્ગ પર આવતું મહત્વનું સ્ટેશન છે, જે દક્ષિણ-મધ્ય રેલ્વે વિભાગના નાંદેડ ડિવિઝનના સંચાલન હેઠળ કાર્યરત છે.


શ્રેણી:મહારાષ્ટ્ર
જર્મની

જર્મની, સત્તાવાર રીતે ફેડરલ રિપબ્લિક ઓફ જર્મની એ મધ્ય યુરોપનો એક દેશ છે. તે ઉત્તર સમુદ્ર, ડેનમાર્ક અને બાલ્ટિક સમુદ્રથી ઉત્તરની સરહદે છે; પોલેન્ડ અને ઝેક રિપબ્લિક દ્વારા પૂર્વમાં ઓસ્ટ્રિયા અને સ્વિટ્ઝર્લૅન્ડ દક્ષિણમાં અને પશ્ચિમમાં ફ્રાંસ, લક્ઝમબર્ગ, બેલ્જિયમ અને નેધરલેન્ડ છે. જર્મનીનું ક્ષેત્રફળ 3,57,021 ચોરસ કિલોમીટર (1,37,847 ચોરસ માઇલ) આવરે છે, અને સમશીતોષ્ણ મોસમી વાતાવરણથી પ્રભાવિત છે. જાન્યુઆરી, ૨૦૧૦માં ૮૨ મિલિયન રહેવાસીઓ સાથે, યુરોપિયન યુનિયનના સભ્ય દેશોમાં તેની વસ્તી સૌથી વધુ છે, અને તે વિશ્વભરમાં આંતરરાષ્ટ્રીય સ્થળાંતરકારોની ત્રીજી સૌથી મોટી સંખ્યામાં પણ છે.

જર્મન નામનો એક ક્ષેત્ર, જેમાં ઘણા જર્મની લોકો વસે છે, એડી 100 પહેલા જાણીતા અને દસ્તાવેજીકરણ કરવામાં આવ્યાં છે. 10 મી સદીની શરૂઆતથી, જર્મન પ્રદેશોએ પવિત્ર રોમન સામ્રાજ્યનો મધ્ય ભાગ બનાવ્યો, જે 1806 સુધી ચાલ્યો. 16 મી સદી દરમિયાન, ઉત્તરીય જર્મની પ્રોટેસ્ટન્ટ રિફોર્મેશનનું કેન્દ્ર બન્યું. આધુનિક રાષ્ટ્ર-રાજ્ય તરીકે, 1871 માં ફ્રાન્કો-પ્રુશિયન યુદ્ધ વચ્ચે દેશને સૌ પ્રથમ એકીકૃત કરવામાં આવ્યો. 1949 માં, બીજા વિશ્વયુદ્ધ પછી, જર્મનીને એલાયડના કબજાની જેમ, પૂર્વ જર્મની અને પશ્ચિમ જર્મની, બે અલગ-અલગ રાજ્યોમાં વહેંચવામાં આવ્યું. 1990 માં જર્મની ફરી સંયુક્ત થયું હતું. પશ્ચિમ જર્મની 1957 માં યુરોપિયન કમ્યુનિટિ (ઇસી) ના સ્થાપક સભ્ય હતા, જે 1993 માં યુરોપિયન સંઘ બન્યું હતું. તે શેંગેન ઝોનનો એક ભાગ છે અને 1999 માં યુરોપિયન ચલણ, યુરો અપનાવ્યો હતો.

જર્મની એ સોળ રાજ્યોનું એક સંઘીય સંસદીય પ્રજાસત્તાક છે (બુન્ડેસ્લેન્ડર). રાજધાની અને સૌથી મોટું શહેર બર્લિન છે. જર્મની સંયુક્ત રાષ્ટ્ર, નાટો, જી 8, જી 20, ઓઇસીડી અને ડબ્લ્યુટીઓનું સભ્ય છે. નજીવી જીડીપી દ્વારા વિશ્વની ચોથી સૌથી મોટી અર્થવ્યવસ્થા અને ખરીદ શક્તિના સમાનતામાં પાંચમા ક્રમની સૌથી મોટી તે શક્તિ છે. તે બીજા ક્રમનો સૌથી મોટો નિકાસકાર અને માલનો ત્રીજો સૌથી મોટો આયાત કરનાર છે. ચોક્કસ શબ્દોમાં, જર્મની વિશ્વના વિકાસ સહાયના બીજા સૌથી મોટા વાર્ષિક બજેટની ફાળવણી કરે છે, જ્યારે તેનો લશ્કરી ખર્ચ સાતમા ક્રમે આવે છે. દેશમાં જીવનધોરણનો ઉચ્ચ વિકાસ થયો છે અને સામાજિક સુરક્ષાની એક વ્યાપક પ્રણાલીની સ્થાપના કરી છે. તે યુરોપિયન બાબતોમાં મુખ્ય હોદ્દા ધરાવે છે અને વૈશ્વિક સ્તરે નજીકની ભાગીદારીની સંખ્યાને જાળવી રાખે છે. જર્મનીને ઘણા ક્ષેત્રોમાં વૈજ્ઞાનિક અને તકનીકી નેતા તરીકે માન્યતા આપવામાં આવી છે.
સંદર્ભો

શ્રેણી:જર્મની
ખાડિયા

ખાડિયા કે ખાડિઆ અમદાવાદ શહેરનો એક વિસ્તાર છે, કે જે એક સમયે અમદાવાદનો સૌથી પ્રગતિશીલ વિસ્તાર ગણાતો હતો. અમદાવાદ શહેરમાં સૌથી પહેલા પાણીનાં નળ અહીં નાખવામાં આવ્યાં હતાં, તે જ રીતે સૌથી પહેલી ગટર લાઇન પણ આ વિસ્તારમાં નાંખવામાં આવી હતી. લોક બોલીમાં ખાડિયા તરીકે ઓળખાતા આ વિસ્તારને ક્યારેક ખાડિઆ પણ લખવામાં આવે છે. રાજકારણમાં ખાડિયાને ભાજપનો ગઢ ગણવામાં આવે છે, જો કે વર્ષ ૨૦૧૭માં થયેલી વિધાનસભાની ચૂંટણીમાં ભાજપે ખાડિયાની બેઠક ગુમાવી હતી. ખાડિયાની ફરતે સારંગપુર, રાયપુર, માણેકચોક અને કાલુપુર જેવા વિસ્તારો આવેલા છે, જો કે શાસકિય રીતે ખાડિયા વૉર્ડમાં રાયપુર અને સારંગપુરનો સંપૂર્ણપણે સમાવેશ થઈ જાય છે અને કાલુપર અને માણેકચોક ઉપરાંત આસ્ટોડિયાના પણ અમુક વિસ્તારો આ વોર્ડમાં સમાવવામાં આવેલા છે.
પ્રસિદ્ધ વ્યક્તિઓ

અમદાવાદની ઘણી પ્રતિષ્ઠિત વ્યક્તિઓ ખાડિયામાં રહેતી હતી. પ્રખ્યાત હાસ્ય લેખક અશોક દવે ખાડિયામાં જન્મ્યા હતાં. સાંઇબાબા પણ ખાડિયાની સેવકાની વાડીમાં રહેતાં હતાં તેવું અધિકાંશ લોકો માને છે, જોકે તેમનાં પૂર્વ જીવનની બહુ માહિતી ઉપલબ્ધ નથી. ગુજરાત રાજ્યના સ્વાસ્થ્ય, ન્યાય અને કાયદા મંત્રી તથા સ્પિકર રહી ચુકેલા અશોક ભટ્ટ ખાડિયા વૉર્ડમાંથી જ ચૂંટાઇ આવતા હતા. વર્ષ ૨૦૧૮માં ગુજરાતના મુખ્યમંત્રી વિજય રૂપાણીએ ખાડિયા વોર્ડના મ્યુનિસિપલ કોર્પોરેટર મયુર દવેની સાથે ખાડિયામાં ઉત્તરાયણ મનાવી હતી.
જોવાલાયક સ્થળો

ખાડિયાની બધીજ પોળોમાં જૂના મકાનો છે, જે તેમની કાષ્ટકલાને (કોતરણી) કારણે જોવાલાયક છે. ગુજરાત સરકારે જેઠાભાઈની પોળને હેરિટેજ એક્ટ હેઠળ મૂકીને પોળનાં જૂનાં કલાત્મક મકાનો વેચવા ઉપર અંકુશ મુક્યો છે. રાજ્યનું સૌથી જૂનું સાંઇ બાબાનું મંદિર અહીં આવેલું છે જે ૧૯૬૫માં બનાવવામાં આવ્યું હતું. અહીં આવેલું બાલા હનુમાનનું મંદિર દર શનિવારે ભક્તોનાં માનવ મહેરામણથી ઉભરાઇ જાય છે.
ખાડિયાની પોળો

અમદાવાદ શહેરમાં શેરીઓને પોળ તરીકે ઓળખવામાં આવે છે. ખાડિયા વિસ્તારની પોળોની યાદી નીચે આપેલી છે:

* દેસાઇની પોળ
* ધોબીની પોળ
* સેવકાની વાડી
* અમૃતલાલની પોળ
* જેઠાભાઈની પોળ
* નાનો સુથારવાડો
* મોટો સુથારવાડો
* અર્જુનલાલની ખડકી
* મણીયાશાની ખડકી
* પીપળા શેરી
* સાંઇબાબાની પોળ
* કવિશ્વરની પોળ
* મામુનાયકની પોળ
* પાડા પોળ
* રાજા મેહતાની પોળ
આ પણ જુઓ

* અમદાવાદની પોળોની યાદી
સંદર્ભ

શ્રેણી:અમદાવાદ શહેરના વિસ્તારો
બોરસદ

બોરસદ ભારત દેશના પશ્ચિમ ભાગમાં આવેલા ગુજરાત રાજ્યના આણંદ જિલ્લાના બોરસદ તાલુકાનું મુખ્ય મથક છે. બોરસદ નગરપાલિકા છે. બોરસદ આણંદથી ૧૭ કિલોમીટરના અંતરે આવેલું છે. બોરસદ ફળદ્રુપ એવાં ચરોતર પ્રદેશમાં આવેલું છે જ્યાં તમાકુ, કેળાં, કપાસ, બાજરી અને અન્ય પાકોની ખેતી થાય છે.
ઇતિહાસ

લોકવાયકા મુજબ બોરસદની સ્થાપના નાનાં ગામ તરીકે બીજી સદીમાં સાધુ દ્વારા થઇ હતી. ૧૮૮૮માં તેને નગરપાલિકા બનાવવામાં આવી. ૧૯૨૨-૨૩માં સરદાર વલ્લભભાઈ પટેલ અને તેમના સાથીઓ દ્વારા ડાકુઓ સામેના લડવાના કર સામે અહીં બોરસદ સત્યાગ્રહ ચલાવવામાં આચવ્યો હતો.
ભૂગોળ

બોરસદ પર આવેલું છે. સમુદ્ર સપાટીથી તેની ઊંચાઇ ૩૦ મીટર (૯૮ ફીટ) પર છે.
જોવાલાયક સ્થળો

ઇ.સ. ૧૪૯૭માં વાસુ સોમા અને તેના કુટુંબ વડે બંધાવાયેલી બોરસદ વાવ અહીં આવેલી છે. તે સાત માળ અને ૧૩ કમાનો ધરાવે છે.

મહંમદ બેગડાએ બંધાવેલું નાપા વાંટો તળાવ મધ્યમાં ઘર ધરાવે છે. મહાકાળેશ્વર મહાદેવ મંદિર તેનાં મોટાં શિવલિંગ માટે જાણીતું છે.
આ પણ જુઓ

* બોરસદ વાવ
* બોરસદ સત્યાગ્રહ
સંદર્ભ

શ્રેણી:ગુજરાતનાં તાલુકા મથકો
શ્રેણી:ચરોતર
શ્રેણી:બોરસદ તાલુકો
પિંપરી

પિંપરી ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લાના આહવા તાલુકામાં આવેલું ગામ છે. આ ગામમાં મુખ્યત્વે આદિવાસીઓની વસ્તી રહે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે.

આ ગામ આહવાથી વઘઇ જતા રાજ્ય ધોરી માર્ગનું પર આવેલું આસપાસના વિસ્તારનું શિક્ષણ માટેનું મુખ્ય મથક છે. પિંપરીમાં આહવાથી વ્યારા જતો રાજ્ય ધોરી માર્ગ છુટો પડે છે.

અહીં સરકારી આશ્રમશાળા, સરકારી માધ્યમિક શાળા, મિશનરી શાળા જેવી શિક્ષણ સંસ્થાઓ ઉપરાંત વન વિભાગની કચેરીઓ તથા કર્મચારી આવાસો આવેલાં છે.

આ ગામ ખાતે નાગલી, અડદ, વરાઇ જેવા ધાન્યોના પાક લેવામાં આવે છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.


શ્રેણી:આહવા તાલુકો
શંતનુ

ને મનાવતા શંતનુ. ચિત્રકાર રાજા રવિ વર્મા.]]
હિંદુ ધર્મના પૌરાણિક શાસ્ત્રો પૈકીના મહાગ્રંથ મહાભારતમાં વર્ણવ્યા અનુસાર હસ્તિનાપુર નરેશ શંતનુ (સંસ્કૃતઃ शान्तुनः) ભરત વંશના પ્રતાપી રાજા હતા. તેઓ પાંડવો તથા કૌરવોના પૂર્વજ પણ હતા. શંતનુનો ઉલ્લેખ ઋગ્વેદમાં પણ જોવા મળે છે. તેઓ હસ્તિનાપુરના રાજા પ્રતિપાને ત્યાં પાછલી જીંદગીમાં સૌથી નાના પુત્ર તરીકે જન્મ્યા હતા. તેમના સૌથી મોટા ભાઈ દેવપીએ રોગથી પિડાઇને સંન્યાસ લીધો હતો તથા વચ્ચેના ભાઈની સમગ્ર આર્યાવ્રતની ભૂમિ જીતવાની નેમને લીધે શંતનુ હસ્તિનાપુરના રાજા થયા. રાજા પ્રતિપાએ તપ દ્વારા ઇન્દ્રિયોને શાંત કર્યા પછી પુત્ર પ્રાપ્ત થયો હતો, માટે તેનું નામ શંતનું રાખવામાં આવ્યું હતું.
પૂર્વ જન્મ

મહાભારત મુજબ તેઓ ઇશ્વાકુ વંશના મહા પ્રતાપી રાજા મહાભિષેક માનવામાં આવે છે. તેઓએ મહાન યજ્ઞો વડે દેવતાઓની સાથે સ્થાન પ્રાપ્ત કર્યું. જ્યારે તેઓને ઇન્દ્રની સભામાં ગંગાની સાથે વિકારી અવસ્થામાં જોવામાં આવ્યા, ત્યારે તેમને મૃત્યુલોકમાં જન્મ લેવાનો શ્રાપ મળ્યો હતો.
શંતનુ અને ગંગા

ગંગા નદીના કિનારે એકવાર શંતનુએ ગંગાને જોયા અને તેના રુપ પર મોહિત થયા. શંતનુએ ગંગા પાસે લગ્નનો પ્રસ્તાવ મુક્યો, પરંતુ ગંગાએ પ્રસ્તાવ સ્વિકાર કરતા પહેલાં શરત રજુ કરી કે શંતનુએ કોઇ દિવસ ગંગાને કોઇ પણ પ્રકારનો પ્રશ્ન કરવો નહી અને જો શંતનુ શરત ભંગ કરશે તો ગંગા ફરીથી દેવલોકમાં જતી રહેશે. આમ શંતનુ અને ગંગાના લગ્ન થયા અને ગંગાએ પુત્રને જન્મ આપ્યો અને જન્મ આપતાની સાથે જ તે બાળકને પાણીમાં ડુબાડી દીધો. શંતનુ શરતથી બંધાયેલા હોવાથી કશું જ બોલી શક્યા નહીં. આમ એક એક કરતાં ગંગાએ તેના સાત પુત્રોને ડુબાડી દીધા. પરંતુ જ્યારે આઠમા પુત્રને ડુબાડતી વખતે શંતનુની ધીરજ ખુટી ગઇ અને તેણે ડુબાડવા પાછળનું કારણ પુછ્યું અને બાળકને ડુબાડતો અટકાવ્યો. આમ શરત મુજબ ગંગા બાળકને મુકીને દેવલોક સિધાવી ગયા. આ બાળક પરમ પ્રતાપી ભીષ્મ હતો.

વાસ્તવમાં આ બધા બાળકો વસુના અવતાર હતા અને આઠમા વસુને જીવન જીવવાનો શ્રાપ મળ્યો હતો. આજ કારણે ગંગા પોતાના પુત્રોને ડુબાડતા હતા.
શંતનુ અને સત્યવતી

જ્યારે ભીષ્મ મોટા થયા ત્યારે તેમને હસ્તિનાપુરના યુવરાજ બનાવવામાં આવ્યા. આ સમય દરમિયાન શંતનુ નાવિકની કન્યા સત્યવતીના પ્રેમમાં પડ્યા અને તેના પિતા પાસે લગ્નનો પ્રસ્તાવ મુક્યો. પરંતુ સત્યવતીના પિતાએે વિવાહ માટે શરત મુકી કે જો સત્યવતીનું સંતાન રાજા બને તો જ તેઓ પોતાની પુત્રિ સત્યવતિને શંતનુ સાથે પરણાવશે.

પોતાના પ્રિય પુત્ર ભીષ્મને યુવરાજ બનવી ચુક્યા હોવાથી શંતનુ આ શરતનો સ્વિકાર કરી શક્યા નહી, પરંતુ તેઓ રાત-દિવસ ઉદાસ રહેવા લાગ્યા. ભીષ્મને આ વાતની ખબર પડતા તેમણે સત્યવતિના પિતાને વચન આપ્યું કે તેઓ રાજપદ જતું કરવા તૈયાર છે. આમ છતાં, જ્યારે સત્યવતિના પિતએ ભવિષ્યની પેઢી પ્રતિ શંકા દર્શાવી તો ભીષ્મએ આ જીવન બ્રહ્મચર્યની કઠોર પ્રતિજ્ઞા લીધી.

લગ્ન પછી શંતનુ અને સત્યવતીને બે પુત્રો થયા. જેમનું નામ ચિત્રાંગદ અને વિચિત્રવિર્ય રાખવામાં આવ્યું.


શ્રેણી:મહાભારત
નાગેશ્વર

નાગેશ્વર કે નાગનાથ એ શંકરના બાર જ્યોતિર્લિંગો પૈકીનું એક છે જેનો ઉલ્લેખ શિવપુરાણ અને અન્ય હિંદુ શાસ્ત્રોમાં કરવામાં આવેલો છે. આ જ્યોતિર્લિંગનું મૂળ મંદિર મહારાષ્ટ્રના ઔંધમાં આવેલું છે. ગુજરાતના દ્વારકાની સીમમાં પણ આવા એક મંદિરનો દાવો ૧૯૮૦ના દાયકા બાદ કરવામાં આવતો રહ્યો છે. આ ઉપરાંત ઉત્તરાખંડના અલમોડા સ્થિત જગતેશ્વર મંદિર પણ નાગેશ્વર જ્યોતિર્લિંગનું મંદિર હોવાના દાવા થાય છે.

નાગેશ્વરનો અર્થ નાગોના ભગવાન એવો થાય છે અને તે વિષથી મુક્તિ અર્થાત શિવજી દ્વારા ખરાબ વૃત્તિઓથી મુક્તિને પ્રદર્શિત કરે છે. રુદ્ર સંહિતામાં શિવને દારુકાવન નાગેશમ્ તરીકે ઓળખાવ્યા છે. નાગેશ્વરને પૃથ્વી પરનું પ્રથમ જ્યોતિર્લિંગ માનવામાં આવે છે.


File:Aundha Nagnath Shiva Temple Jyotirlinga Maharashtra India.jpg|નાગેશ્વર જ્યોતિર્લિંગ મંદિર (નાગનાથ), મહારાષ્ટ્ર
File:Nageshwar Temple.jpg|નાગેશ્વર મંદિર, ગુજરાત
File:Jageshwar_main.JPG|જગતેશ્વર મંદિર, ઉત્તરાખંડ

કથા

શિવ પુરાણ અનુસાર નાગેશ્વર દારુકાવન (એક પૌરાણીક જંગલનું નામ)માં આવેલું છે. અન્ય પ્રાચીન ગ્રંથો જેવા કે કામ્યકવન, દ્વૈતવન અને દંડકવન આદિમાં દારુકાવનનો ઉલ્લેખ આવે છે.

દારુકા નામની રાક્ષસી એ મહાન તપ કરીને દેવી પાર્વતીને પ્રસન્ન કર્યા. તેણે માતાને કહ્યું હતું કે "વનમાં ઘણી ઔષધિઓ હોય. જ્યાં લોકોને તેની જરૂરત હોય ત્યાં હું વનને લઇ જઈ શકું એવું વરદાન આપો." માતાએ તેને સત્કર્મ કરવા માટે વરદાન આપી દીધું.

શિવપુરાણ અનુસાર સુપ્રિય નામના શિવભક્ત અને અન્યોને દારુકાએ દારુકવનમાં બંદી બનાવી રાખ્યા હતા. આ વન સર્પોનું હતું અને દારુકા તેમની સ્વામીની હતી. સુપ્રિયના કહેવાથી સૌએ શિવના જાપ શરૂ કર્યાં અને ભોળાનાથ પ્રકટ થયાં, તેમણે રાક્ષસોનો નાશ કર્યો અને ત્યાં જ્યોતિર્લિંગ તરીકે રહેવા લાગ્યાં.
સંદર્ભ

શ્રેણી:ધાર્મિક સ્થળો
શ્રેણી:જ્યોતિર્લિંગ
વિચિત્રવીર્ય

વિચિત્રવીર્ય (સંસ્કૃત: विचित्रवीर्यः) સત્યવતી અને શંતનુના નાના પુત્ર હતા. તેમના નિ:સંતાન મોટા ભાઈ ચિત્રાંગદના મૃત્યુ પછી તેઓ હસ્તિનાપુરના રાજા બન્યા.

તેમનો જ્યારે રાજ્યાભિષેક થયો ત્યારે તેમની ઉંમર સાવ નાની હતી તેથી ભીષ્મ એ તેમના વતી શાસન વ્યવસ્થા સંભાળી. થોડાં વર્ષો બાદ તેઓ જ્યારે લગ્ન કરવાની વયના થયા તે સમય દરમિયાન કાશીના રાજાએ તેમની ત્રણ પુત્રીઓ માટે સ્વયંવરનુ આયોજન કર્યું. તેમની કાચી ઉંમરને ધ્યાનમાં લઇ ભીષ્મ પોતે જઇને સ્વયંવર જીતી કાશી નરેશની ત્રણે પુત્રીઓ; અંબા, અંબિકા તથા અંબાલિકાને વિચિત્રવીર્ય સાથે પરણાવવા હસ્તિનાપુર લઇ આવ્યા. સૌથી મોટી અંબા પહેલેથી જ મનોમન અન્યને વરી ચુકી હોવાથી ફક્ત અંબિકા તથા અંબાલીકા ને વિચિત્રવિર્ય સાથે પરણાવવામાં આવી.

લગ્ન પછી થોડા સમયમાં વિચિત્રવીર્યને ક્ષયનો રોગ થવાથી નિ:સંતાન મૃત્યુ પામ્યા.


શ્રેણી:પૌરાણિક પાત્રો
શ્રેણી:મહાભારત
શ્રેણી:હિંદુ ધર્મ
બ્રહ્મકમળ

300px|thumb|right| Saussurea કુળનો એક છોડ
બ્રહ્મકમળ () એ એક ફૂલનો દિવ્ય તથા દુર્લભ છોડ છે જેનું નામ બ્રહ્માજી પરથી પાડવામા આવ્યુ છે. બ્રહ્મકમળ મુખ્યત્વે હિમાલય, બર્માના ઉત્તરમાં તથા દક્ષિણ-પષ્ચિમ ચીનમા જોવા મળે છે. તેના ફૂલો ખુબ સુગંધીત હોય છે અને એક જ રાત માટે ખીલે છે, પછી કરમાઈ જઈ નીચેની તરફ પુષ્પદાંડી પર લટકી પડે છે. લોક માન્યતા મુજબ મધ્યરાત્રિએ બ્રહ્મકમળનું ફૂલ જોવુ ખુબ શુકનવંતુ માનવામા આવે છે.


શ્રેણી:વનસ્પતિ
શ્રેણી:હિમાલયમાં થતી વનસ્પતિઓ
લાવણી

લાવણી ( અંગ્રેજી:Lavani ; મરાઠી: लावणी) એ મહારાષ્ટ્ર રાજ્યનાં લોકનૃત્યો પૈકીનું પ્રખ્યાત તેમ જ લોકપ્રિય લોકનૃત્ય છે, જે મહારાષ્ટ્ર રાજ્યમાં ભજવવામાં આવતા તમાશાના કાર્યક્રમ દરમ્યાન રજુ કરવામાં આવે છે. લાવણી શબ્દ લાવણ્ય એટલે કે સુંદરતા પરથી ઉતરી આવ્યો છે.
લાવણીના પ્રકાર અને રૂપ

લાવણીના મુખ્યત્વે ત્રણ પ્રકાર છે. નૃત્યપ્રધાન લાવણી, ગીતપ્રધાન લાવણી તથા અભિનયપ્રધાન લાવણી. પ્રારંભકાળમાં લાવણી ગેય સ્વરુપમાં જ્ઞાત હતી. નૃત્યપ્રધાન લાવણી એ તેનું કાળક્રમે બદલાયેલું (વિકસીત) રુપ મનાય છે. જુન્નરી, હૌદ્યાચી, બાલેઘાટી, છકુડ, પંઢરપુરીબાજાચી એવાં લાવણીનાં વિવિધ રુપો હોય છે. જુન્નરી તથા હૌદ્યાચી લાવણી મુખ્યત્વે ઢોલકી ફડાચ્યા તમાશામાં જોવા મળે છે. બાલેઘાટી લાવણી એ રાગદારી થાટ પર વિલંબિત લય ધરાવતી લાવણી છે. પંઢરપુરીબાજાચી લાવણી એ સંગીત નાટક અકાદમી પુરસ્કાર વિજેત્યા સત્યભામાબાઈ પંઢરપૂરકર કે જેમણે પંઢરપુરી બાજાચ્યા લાવણીને પ્રતિષ્ઠા અપાવી છે.. 'છકુડ' એટલે દ્રૂતલય ધરાવતી, ઉડતી ચાલની લાવણી. યમુનાબાઈ વાઈકર જેમને લાવણીમાં વિશેષ યોગદાન બદ્દલ સંગીત નાટક અકાદમી પુરસ્કાર પ્રાપ્ત થયો છે, તેમણે બાલેઘાટી લાવણીને પ્રતિષ્ઠા પ્રાપ્ત કરી આપી છે.
બાહ્ય કડીઓ

* લાવણી પરિચય
* લાવણી નર્તકીની મુલાકાત


શ્રેણી:ભારતનાં લોકનૃત્યો
શ્રેણી:મહારાષ્ટ્રનાં લોકનૃત્યો
ધેમાજી જિલ્લો

ધેમાજી જિલ્લો (આસામી:ধেমাজি জিলা) ભારત દેશના ઉત્તર - પૂર્વ ભાગમાં આવેલા આસામ રાજ્યમાં આવેલા કુલ ૨૭ (સતાવીસ) જિલ્લાઓ પૈકીનો એક મહત્વનો જિલ્લો છે. ધેમાજી જિલ્લાનું મુખ્ય મથક ધેમાજી શહેરમાં આવેલું છે. રાજ્યની પૂર્વ દિશામાં સૌથી છેલ્લે આવેલા આ જિલ્લાની સ્થાપના પહેલી ઓક્ટોબર, ૧૯૮૯ના રોજ કરવામાં આવી હતી.

આસામ રાજ્યના મુખ્ય મથક ગૌહત્તીથી આશરે દસેક કલાકે પહોંચી શકાય એવા તથા અંતરીયાળ પ્રદેશમાં આવેલા આ જિલ્લાનું ક્ષેત્રફળ ૩૨૩૭ ચોરસ માઇલ જેટલું છે. આ જિલ્લાની કુલ વસ્તી ૨૦૦૧ની વસ્તીગણત્રી પ્રમાણે ૫,૭૧,૯૪૪ જેટલી છે.
બાહ્ય કડીઓ

* ધેમાજી જિલ્લાનું અધિકૃત વેબસાઇટ


શ્રેણી:આસામના જિલ્લાઓ
અંબિકા

અંબિકા (સંસ્કૃત: अम्‍बिका) કાશીના રાજાની ત્રણ પુત્રીઓ માં વચ્ચેની પુત્રી હતી જેને ભીષ્મ દ્વારા સ્વયંવરમાં જીતી વિચિત્રવિર્ય સાથે પરણાવવા માં આવી હતી. લગ્ન પછી થોડા સમયમા વિચિત્રવિર્યને ક્ષયનો રોગ થવાથી તેઓ નિ:સંતાન મૃત્યુ પામ્યા. અંબિકા તથા તેની નાની બહેન અંબાલિકાથી રાજ્યને ઉત્તરાધિકારી આપવા માટે સત્યવતીએ ભીષ્મને વિનવ્યા પરંતુ ભીષ્મ પોતાની બ્રમ્હચર્યની પ્રતિજ્ઞામા અડગ રહ્યા.

ત્યાર બાદ સત્યવતીએ તેમના પહેલા પુત્ર ઋષિ વેદવ્યાસને અંબીકા તથા અંબાલીકાથી સંતાનોત્પત્તિ માટે આજ્ઞા આપી. ઋષિ વેદવ્યાસનું તેજ તથા તેમના ભયંકર રુપને જોતાજ અંબિકાથી આંખો મીચાઇ ગઇ, આમ તે અંધ ધૃતરાષ્ટ્રની માતા બની. આ સમાચાર સાંભળી સત્યવતી વ્યથીત થયા અને ફરીથી તેણે ઋષિ વેદવ્યાસને અંબિકા પાસે જવા કહ્યું. પરંતુ અંબિકાએ સ્વયં ન જતા પોતાની દાસીને ઋષિ પાસે મોકલી. અને આમ દાસીથી પરમ વિદ્વાન વિદુરનો જન્મ થયો.
અંબાલિકા

અંબાલિકા (સંસ્કૃત: अम्‍बालिका) એ હિંદુ મહાકાવ્ય મહાભારતમાં કુરુ સામ્રાજ્યની રાણી છે. કાશી અને કૌશલ્યાના રાજા કાશ્યની સૌથી નાની પુત્રી અંબાલિકાનું સ્વયંવર વિધિ દરમિયાન ભીષ્મ અપહરણ કરે છે, અને તે હસ્તિનાપુરના રાજા વિચિત્રવીર્યની પત્ની બને છે. તે પાંડુની માતા અને પાંડવોની દાદી છે.
સાહિત્યિક પૃષ્ઠભૂમિ

અંબાલિકા ભારતીય ઉપખંડના સંસ્કૃત મહાકાવ્યોમાંનું એક એવા મહાભારતનું એક મહત્ત્વનું પાત્ર છે. આ કૃતિ શાસ્ત્રીય સંસ્કૃતમાં લખાયેલી છે અને તે ઘણી સદીઓથી સંશોધન, સંપાદન અને અંતર્વર્ધન સંમિશ્રિત કાર્ય છે. લખાણના હયાત સંસ્કરણનો સૌથી જૂના ભાગો ઈ.પૂ. ૪૦૦ની આસપાસનો હોઈ શકે છે.

મહાભારતની હસ્તપ્રતો અસંખ્ય આવૃત્તિઓમાં અસ્તિત્વ ધરાવે છે, જેમાં મુખ્ય પાત્રો અને પ્રસંગોની વિશિષ્ટતાઓ અને વિગતો ઘણી વાર નોંધપાત્ર રીતે બદલાય છે. ભગવદ્ ગીતાના જે વિભાગો અસંખ્ય હસ્તપ્રતો વચ્ચે નોંધપાત્ર રીતે સુસંગત છે તે સિવાય, બાકીનું મહાકાવ્ય ઘણી આવૃત્તિઓમાં અસ્તિત્વ ધરાવે છે. ઉત્તર અને દક્ષિણીય સંસ્કરણો વચ્ચેનું અંતર વિશેષરૂપથી નોંધપાત્ર છે, જેમાં દક્ષિણની હસ્તપ્રતો વધુ પ્રચુર અને પ્રમાણમાં લાંબી છે. વિદ્વાનોએ વિવેચનાત્મક આવૃત્તિનું નિર્માણ કરવાનો પ્રયાસ કર્યો છે, જે મોટે ભાગે "બોમ્બે" આવૃત્તિ, "પૂના" આવૃત્તિ, "કલકત્તા" આવૃત્તિ અને હસ્તપ્રતોની "દક્ષિણ ભારતીય" આવૃત્તિઓના અભ્યાસ પર આધાર રાખે છે. સૌથી વધુ સ્વીકૃત આવૃત્તિ ભંડારકર ઓરિએન્ટલ રિસર્ચ ઇન્સ્ટિટ્યૂટમાં વિષ્ણુ સુકથંકરની આગેવાની હેઠળના વિદ્વાનો દ્વારા તૈયાર કરવામાં આવી છે, જે ક્યોટો યુનિવર્સિટી, કેમ્બ્રિજ યુનિવર્સિટી અને વિવિધ ભારતીય વિશ્વવિદ્યાલયોમાં સચવાયેલી છે.

મહાભારત ઉપરાંત, પછીના પૌરાણિક ગ્રંથોમાં, ખાસ કરીને પાંડવોની વંશાવળી વિશેની ચર્ચાઓમાં, અંબાલિકાનો ટૂંકમાં ઉલ્લેખ કરવામાં આવ્યો છે.
દંતકથા

અંબાલિકા અને તેની બન્ને બહેનો અંબા અને અંબિકાનું તેમના સ્વયંવર દરમિયાન બળજબરીથી ભીષ્મ દ્વારા હસ્તિનાપુરના રાજા વિચિત્રવિર્ય સાથે લગ્ન કરવા માટે નવવધૂ તરીકે અપહરણ કરવામાં આવ્યું હતું. ભીષ્મે સ્વયંવર સમારોહમાં ઉપસ્થિત થયેલા રાજપરિવારોને પડકાર્યા હતા અને પરાજિત કર્યા હતા. સ્વયંવરમાંથી હરણ કરાયેલી અંબાલિકા અને તેની બહેનોને તેમણે વિચિત્રવિર્ય સાથે લગ્ન માટે સત્યવતી સમક્ષ રજૂ કરી હતી. અંબાલિકા અને તેની બહેન અંબિકાએ સાત વર્ષ તેમના પતિના સહવાસમાં વિતાવ્યા હતાં. વિચિત્રવિર્ય ક્ષય રોગથી પીડાતો હતો, અને આ રોગથી મૃત્યુ પામ્યો હતો.

વિચિત્રવિર્યના મૃત્યુ પછી, કારણ કે તેઓ કોઈ વારસદાર ન હતા, તેથી તેમની માતા સત્યવતીએ તેમના પ્રથમ જન્મેલા વ્યાસ ઋષિને તેમના માટે મોકલ્યા હતા. તેણીએ તેને નિયોગના પ્રચલિત રિવાજ અનુસાર, વિચિત્રવીર્યની વિધવા રાણીઓ સાથેના બાળકોને જન્મ આપવાનું કહ્યું. વ્યાસ વર્ષોના સઘન ધ્યાનમાંથી આવ્યા હતા અને પરિણામે તેઓ અત્યંત અવ્યવસ્થિત દેખાતા હતા. જ્યારે તે અંબિકા પાસે પહોંચ્યા, ત્યારે તેણે ડરથી આંખો બંધ કરી દીધી. પરિણામે અંધ ધૃતરાષ્ટ્રનો જન્મ થયો. જ્યારે તે અંબાલિકા પાસે પહોંચ્યો, ત્યારે તે ભયથી નિસ્તેજ થઈ ગઈ. નિયોગના પરિણામે તેમના પુત્ર પાંડુનો જન્મ નિસ્તેજ દેખાવ સાથે થયો હતો.

તેના પુત્ર પાંડુના લગ્ન કુંતી અને માદ્રી સાથે થયા હતા. તે મહાકાવ્ય મહાભારતના મુખ્ય પાત્રો યુધિષ્ઠિર, ભીમ, અર્જુન, નકુલ અને સહદેવ (પાંડવો)ની દાદી હતા.

પાંડુના મૃત્યુ પછી, અંબાલિકા તેની સાસુ સત્યવતી અને બહેન અંબિકા સાથે વનમાં ગઈ હતી, અને તેના બાકીના દિવસો આધ્યાત્મિક સાધનામાં પસાર કર્યા હતા.
સમૂહ માધ્યમોમાં

*બી.આર.ચોપરાની 1988માં રજૂ થયેલી શ્રેણી મહાભારતમાં અંબાલિકાની ભૂમિકા મેનકા બબ્બરે ભજવી હતી.
* ૨૦૧૩માં આવેલી સ્ટાર પ્લસની સીરિઝ મહાભારત (૨૦૧૩)માં અંબાલિકાની ભૂમિકા માનસી શર્માએ ભજવી હતી..
સંદર્ભ
બાહ્ય કડીઓ

*મહાભારત
*અંબાલિકાની કથા

શ્રેણી:પૌરાણિક પાત્રો
સિમન્ટેક વૅબ ક્રૉલીંગ

વૅબ ક્રૉલીંગ એટલે ઇન્ટરનેટ પર કોઈ પણ મુદ્દા ને શોધવાની પ્રક્રિયા. એના માટે પહેલા જે પાના પર હોય તેને શરુઆત ગણી, એ પાના પર જેટલી કડીઓ (લીંક્સ) હોય તેટલી બધી ડાઉનલોડ કરી ત્યાર પછી જે પણ પાનુ આવે તેના પર પાછી એજ સરખી પદ્ધતી અનુસરવી. સીમેન્ટેક વૅબ એટલે શુ તે સમજીશુ. સીમેન્ટેક વૅબ એટલે વર્લ્ડ વાઇડ વેબ ની વિગતવાર પ્રસ્તુતી, જેમા દશાંવેલી વિગતને વ્યક્તિ અને સાધનો વડે કરવામાં આવેલી શોધને સમજવાની અને પુરી કરવાની પદ્ધતિ.

સીમેન્ટેક વૅબ ક્રૉલીંગ સાદા વેબ ક્રૉલીંગ થી ઘણી વધારાની પવૃતીઓ થી જુદી પડે છે, જેમકે પહેલા આવી ગયેલા બધાં પાના ની માહિતી રાખવી, આવી ગયેલી કડીઓને યાદીમાંથી કાઢી નાંખવી વગેરે. વૅબ ક્રૉલીંગમાં વ્યક્તિ વડે આપવામાં આવેલી શોધને અનુસરી બધી વિગત એક સાથે દર્શાવવામાં આવે છે, જ્યારે સિમન્ટેક વૅબ ક્રૉલીંગ મા આપવામા આવેલી શોધને પહેલે થી હાજર હોય એવી યાદીમાંથી શોધી ફક્ત જરૂરી વિગત દર્શાવવામાં આવે છે.

નીચે બતાવેલ ત્રણ વૅબ ની વીગતો છે કે જે વૅબ ક્રૉલીંગ મુશ્કેલ બનાવે છે, જેને ધ્યાનમાં રાખવી જરૂરી છે.
# તેના ઘણા બધા કન્ટેન્ટ (માહિતી).
# તેના ઝડપ થી થાતા બદલાવો.
# પાના પરથી બનતા નવા પાનાઓ.
વિદુર

વિદુર (સંસ્કૃત: विदुरः) કૌરવો અને પાંડવોના કાકા તથા ધૃતરાષ્ટ્ર અને પાંડુના ભાઈ હતા. તેમનો જન્મ મહર્ષિ વેદવ્યાસ તથા રાણી અંબિકાની દાસીથી થયો હતો. એક માન્યતા મુજબ તેમને ધર્મરાજના અવતાર પણ માનવામાં આવે છે. તેઓ નીતિમાં પારંગત અને રાજકારણમા પરમ પ્રવીણ હતા. હસ્તિનાપુર રાજ્યના તેઓ પ્રધાનમંત્રી હતા. પાંડવો માટે ભગવાન શ્રી કૃષ્ણ પછી સૌથી વધુ વિશ્વાસુ સલાહકાર પણ હતા. વિદુરે આપેલી સલાહ અને સમજ વિદુરનીતિ તરીકે પ્રખ્યાત છે.
જન્મ

અંબિકા કાશીના રાજાની ત્રણ પુત્રીઓમાં વચ્ચેની પુત્રી હતી જેને ભીષ્મએ સ્વયંવરમાં જીતી ને વિચિત્રવિર્ય સાથે પરણાવી હતી. લગ્ન પછી થોડા સમયમા વિચિત્રવિર્યને ક્ષયનો રોગ થવાથી તેઓ નિ:સંતાન મૃત્યુ પામ્યા. અંબિકા તથા તેની નાની બહેન અંબાલિકાથી રાજ્યને ઉત્તરાધિકારી આપવા માટે સત્યવતીએ ભીષ્મને વિનવ્યા પરંતુ ભીષ્મ પોતાની બ્રહ્મચર્યની પ્રતિજ્ઞામાં અડગ રહ્યા.

ત્યાર બાદ સત્યવતીએ તેમના પહેલા પુત્ર ઋષિ વેદવ્યાસને અંબીકા તથા અંબાલીકાથી સંતાનોત્પત્તિ માટે આજ્ઞા આપી. ઋષિ વેદવ્યાસનું તેજ તથા તેમના ભયંકર રુપને જોતાજ અંબિકાથી આંખો મીચાઇ ગઇ, આમ તે અંધ ધૃતરાષ્ટ્રની માતા બની. આ સમાચાર સાંભળી સત્યવતી વ્યથીત થયા અને ફરીથી તેણે ઋષિ વેદવ્યાસને અંબિકા પાસે જવા કહ્યું. પરંતુ અંબિકાએ સ્વયં ન જતા પોતાની દાસીને ઋષિ પાસે મોકલી. દાસી ન તો વેદવ્યાસને જોઈને ડરી કે ન તો ફિક્કી પડી અને આમ દાસીથી પરમ વિદ્વાન વિદુરનો જન્મ થયો.